Շիրակի մարզպետ Կարեն Սարուխանյանից Արթիկի Մոր ու մանկան առողջության կենտրոնի աշխատակիցները պահանջում են պաշտոնում վերականգնել իրենց տնօրենին՝ Սիմոն Մանուկյանին: Մանուկյանն այս պահին իր աշխատանքային պարտականությունները չի կատարում, քանի որ լրացել է նրա հետ կնքված աշխատանքային պայմանագրի ժամկետը: Առողջության կենտրոնի աշխատակիցները մարզպետին խնդրել են այդ պայմանագրի ժամկետը երկարացնելու որոշում կայացնել: Կարեն Սարուխանյանը, սակայն, մերժել է նրանց: Ըստ Շիրակի մարզպետի, Արթիկի Մոր ու մանկան առողջության կենտրոնի տնօրեն Սիմոն Մանուկյանը կենտրոնում իր աշխատանքը շարունակել չի կարող հայտնաբերված խախտումների եւ չարաշահումների պատճառով: